text: Bil fløj af motorvejen, landede på taget og brød i brand
  16 april 2017 kl. 15.45
  På Esbjergmotorvejen mellem Esbjerg N og Esbjerg Lufthavn i østgående retning brød en bil i brand søndag eftermiddag. Der er nu ryddet op.
  På motorvejen ved Esbjerg i østgående retning skete der søndag eftermiddag en soloulykke, hvor en bil fløj af motorvejen og landede på taget på en mark. Umiddelbart efter brød bilen i brand.
  - Passagererne i bilen nåede ud, inden bilen brød i brand, siger vagtchef Erik Lindhardt fra Syd- og Sønderjyllands Politi.
  Politiet ved endnu ikke, hvordan ulykken skete, men ingen af passagererne er kommet alvorligt til skade. 
  - Vi fik mange anmeldelser ind via 112, og vi troede faktisk, der var tale om flere uheld, siger vagtchefen.
  Opdateret
  Der er nu ryddet op på Esbjergmotorvejen, og den 26-årige fører af bilen er uskadt.
  Færdselsuheld Esbjergmotorvejen øst for afkørsel 75. Ingen personskade, vejhjælp og politi er på stedet, så kør forsigtigt. #sydvestbrand pic.twitter.com/BJ6ike6mru
  
  